РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/224-13

11. јун 2013. године

Б е о г р а д

 На основу члана 70. Пословника Народне скупштине

С А З И В А М

28. СЕДНИЦУ ОДБОРА ЗА ПРАВОСУЂЕ,

ДРЖАВНУ УПРАВУ И ЛОКАЛНУ САМОУПРАВУ

ЗА ПОНЕДЕЉАК, 17. ЈУН 2013. ГОДИНЕ, У 12,00 ЧАСОВА

 За ову седницу предлажем следећи

Д н е в н и р е д :

* Усвајање записника са 27. седнице Одбора,

1. Разматрање Годишњег извештаја о раду Агенције за борбу против корупције за 2012. годину;

 2. Разматрање Извештаја о раду јавних тужилаштава на сузбијању криминалитета и заштити уставности и законитости у 2012. години и Извештаја о раду Тужилаштва за ратне злочине за 2012. годину;

 3. Разматрање Извештаја о спровођењу Закона о слободном приступу информацијама од јавног значаја и Закона о заштити података о личности за 2012. годину;

 4. Разматрање Предлога одлуке о избору судија који се први пут бирају на судијску функцију;

 5. Предлог да Одбор за правосуђе, државну управу и локалну самоуправу, заједно са Одбором за људска и мањинска права и равноправност полова, организује јавно слушање о Извештају о раду Националног превентивног механизма за превенцију тортуре за 2012. годину;

 6. Разно.

 Материјали за предложене тачке дневног реда благовремено су вам достављени.

 Седница ће се одржати у Дому Народне скупштине, у Београду, Трг Николе Пашића 13, у сали II.

 ПРЕДСЕДНИК

 Петар Петровић, с.р.